钦定古今图书集成/明伦汇编/官常典/第782卷 > 许景先
## 钦定古今图书集成/明伦汇编/官常典/第782卷 > 许景先

按《唐书》本传，“景先，常州义兴人。曾祖绪，武德时以佐
命功历左散骑常侍，封真定公，遂家洛阳。景先由进
士第，释褐夏阳尉。神龙初，东都造服慈阁，景先献赋，
李回秀见其文，畏叹曰：‘是宜付太史’。”擢左拾遗。以论
事切直，外补滑州司士参军。举手笔俊拔，茂才异等，
连中，进扬州兵曹参军，还为左补阙。宋璟、苏颋择殿
中侍御史，久不补，以授景先，时议佥惬，抨按不避近
强。与齐澣、王丘、韩休、张九龄更知制诰，以雅厚称。张
说曰：“许舍人之文，虽乏峻峰激流，然词旨丰美，得中
和之气。”开元十年，伊、汝溢坏庐舍甚众，景先见侍中
源乾曜曰：“灾眚所降，王者宜修德应之。”因遣大臣存
问失职，罪己引咎，以答天谴。公在元“弼，庸可默乎？”干
曜悟，遽白元宗，遣陆象先持节赈赡。十三年，帝自择
刺史，景先由吏部侍郎为刺史，治虢州，大理卿源光
裕、郑州、兵部侍郎寇泚宋州，礼部侍郎郑温琦邠州，
大理少卿袁仁敬杭州，鸿胪少卿崔志廉、襄州，卫尉
少卿李昇期邢州、太仆少卿郑放定州，国子司业蒋
挺湖州，左卫将军裴观、沧州卫率崔诚遂州，凡十一
人治行，诏宰相、诸王、御史以上祖道洛滨，盛具奏太
常乐帛舫水嬉，命高力士赐诗，帝亲书，且给纸笔，令
自赋赉绢三千遣之。后徙岐州，入为吏部侍郎，卒。